section_heading: Formula 1
paragraph_text: Verstappen je postao član Red Bullove akademije za mlade vozače u kolovozu 2014., a na prvom treningu za Veliku nagradu Japana na Suzuki 2014. je debitirao na Grand Prix vikendu u bolidu Toro Rosso STR9. Na prvom treningu je vozio i u Sjedinjenim Američkim Državama i Brazilu. Već ranije te sezone, 18. kolovoza, objavljeno je kako će Verstappen debitirati na utrci Formule 1 2015. za momčad Scuderia Toro Rosso.<small><ref>Max Verstappen to race with Toro Rosso F1 team in 2015 Autosport. Objavljeno 18. kolovoza 2014. Pristupljeno 6. prosinca 2015.</small>